title: 2007/614/Евратом: Решение на Съвета от 30 януари 2007 година за сключване от Комисията на Договор между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез

text:
               21.9.2007

               BG

               Официален вестник на Европейския съюз

               L 246/32

         РЕШЕНИЕ НА СЪВЕТА
   от 30 януари 2007 година
   за сключване от Комисията на Договор между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез
   (2007/614/Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, втори параграф от него,
   като взе предвид предложението на Комисията,
   като има предвид, че:

               (1)

               Комисията е провела в съответствие с директиви на Съвета от 16 ноември 2000 г., изменени с решения на Съвета от 27 май 2002 г., 26 ноември 2003 г. и 25 ноември 2004 г., преговори с правителството на Китай, правителството на Япония, правителството на Република Индия, правителството на Република Корея, правителството на Руската федерация и правителството на Съединените американски щати относно Договора за създаване на Международна организация за енергия от термоядрен синтез ITER за съвместно изпълнение на проекта ITER.

               (2)

               Страните в преговорите за ITER са се договорили на срещата на равнище министри в Москва на 28 юни 2005 г. ITER да бъде построен в Кадараш. Те също така са се споразумели и за приложен съвместен документ относно ролята на страната домакин (Евратом) и страната, която не е домакин (Япония), по проекта ITER.

               (3)

               В съответствие със споменатия по-горе съвместен документ и изменените директиви на Съвета Комисията е провела преговори с правителството на Япония относно Договора за съвместно изпълнение на дейностите на базата на по-широк подход.

               (4)

               На 20 юни 2006 г., на срещата в Токио представителите на Евратом и Япония приеха Заключителния доклад по преговорите за Договора за по-широк подход, който потвърждава завършването на преговорния процес и описва допълнителните документи, изготвени от Евратом и Япония.

               (5)

               На 22 ноември 2006 г. представителите на Евратом и Япония подписаха Съвместна декларация за изпълнението на Дейностите на базата на по-широк подход, в която е изложена подробна информация относно приноса на страните в дейностите на базата на по-широк подход.

               (6)

               Сключването от Комисията на Договора между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез следва да бъде одобрено,

         РЕШИ:
   Член 1
   1.   Одобрява се сключването от Комисията за и от името на Европейската общност за атомна енергия на Договора между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез.
   2.   Текстът на договора е приложен към настоящото решение.

      Съставено в Брюксел на 30 януари 2007 година.

            За Съвета

            Председател

         P. STEINBRÜCK

    ---documentbreak---

               21.9.2007

               BG

               Официален вестник на Европейския съюз

               L 246/34

         ДОГОВОР
   между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез
   ЕВРОПЕЙСКАТА ОБЩНОСТ ЗА АТОМНА ЕНЕРГИЯ и ПРАВИТЕЛСТВОТО НА ЯПОНИЯ (наричана по-долу „Евратом“), наричани заедно „страните“,
   КАТО ВЗЕХА ПРЕДВИД Договора за сътрудничество между правителството на Япония и Европейската общност за атомна енергия в областта на управляемия термоядрен синтез,
   КАТО ВЗЕХА ПРЕДВИД Съвместната декларация на представителите на страните по преговорите за ITER по повод срещата за ITER на равнище министри в Москва, 28 юни 2005 г. и приложения към нея Съвместен документ относно ролята на страната домакин и страната, която не е домакин, по проекта ITER (наричан по-долу „Съвместен документ“), в който са изложени основните принципи за изпълнение на дейностите на базата на по-широк подход,
   КАТО ВЗЕХА ПРЕДВИД Съвместната декларация на представителите на правителството на Япония и Евратом за съвместно изпълнение на дейностите на базата на по-широк подход, 22 ноември 2006 г. (наричана по-долу „Брюкселска съвместна декларация“),
   ПРИПОМНЯЙКИ приноса на страните в подготовката за съвместно изпълнение на проекта ITER чрез дейностите за техническо проектиране на ITER и създаването на Международната организация за енергия от термоядрен синтез ITER,
   ПРИЗНАВАЙКИ ролята на Международната агенция за атомна енергия в проекта ITER и сътрудничеството на страните в областта на научните изследвания и техническите разработки по термоядрен синтез в сферата на дейност на Международната агенция за енергия на Организацията за икономическо сътрудничество и развитие,
   Желаейки да изпълнят заедно дейностите на базата на по-широк подход в помощ на проекта ITER и ранно реализиране на енергия от термоядрен синтез за мирни цели в срокове, съвместими с фазата на изграждане на ITER,
   СЕ ДОГОВОРИХА ЗА СЛЕДНОТО:
   ГЛАВА 1
   ВЪВЕДЕНИЕ
   Член 1
   Цел
   Целта на настоящия договор е да създаде рамка за специфични процедури и детайли за съвместното изпълнение на дейностите на базата на по-широк подход (наричани по-долу „дейности на базата на по-широк подход“) в помощ на проекта ITER и ранно реализиране на енергия от термоядрен синтез за мирни цели, в съответствие със Съвместния документ.
   Член 2
   Общо описание на дейностите на базата на по-широк подход
   1.   Дейностите на базата на по-широк подход включват следните три проекта:

               а)

               проект за дейности за техническо одобрение и техническо проектиране на Международното съоръжение за облъчване на термоядрени материали (наричано по-долу „IFMIF/EVEDA“);

               б)

               проект за Международен център за изследване на енергията от термоядрен синтез (наричан по-долу „IFERC“); и

               в)

               проект за програма за сателитен токамак.

         2.   В съответствие със Съвместния документ и на базата на Брюкселската съвместна декларация дейностите на базата на по-широк подход се изпълняват в срокове, съвместими с фазата на изграждане на ITER.
   3.   Общите принципи, определящи дейностите на базата на по-широк подход, са изложени в настоящия договор. Специфичните принципи за всеки проект за дейности на базата на по-широк подход са изложени в приложения I, II и III, представляващи неразделна част от настоящия договор.
   ГЛАВА 2
   АДМИНИСТРАТИВНА СТРУКТУРА НА ДЕЙНОСТИТЕ НА БАЗАТА НА ПО-ШИРОК ПОДХОД
   Член 3
   Ръководен комитет за дейностите на базата на по-широк подход
   1.   Създава се ръководен комитет за дейностите на базата на по-широк подход (наричан по-долу „ръководен комитет“), който е отговорен съгласно настоящия договор за цялостното управление и надзор на изпълнението на дейностите на базата на по-широк подход.
   2.   Ръководният комитет се подпомага от секретариата, създаден в съответствие с член 4, параграф 1 (наричан по-долу „секретариат“).
   3.   Ръководният комитет има качествата на юридическо лице и в отношенията си с други държави и международни организации и на териториите на страните се ползва от такава правоспособност, каквато може да е необходима, за да изпълнява своите функции и да постига своите цели.
   4.   Всяка страна назначава еднакъв брой членове в ръководния комитет и определя един от назначените от нея членове за ръководител на своята делегация.
   5.   Ръководният комитет се събира поне два пъти в годината, редувайки Европа и Япония, или по друго уговорено време и на друго уговорено място. Ръководителят на делегацията на страната, която е домакин на заседанието, председателства заседанието. Ръководният комитет се събира, когато бъде свикан от неговия председател.
   6.   Ръководният комитет взема решения с консенсус.
   7.   Разходите на ръководния комитет се поемат от страните на основата на взаимна договореност.
   8.   Функциите на ръководния комитет включват:

               а)

               назначаване на персонала на секретариата, както е предвидено в член 4, параграф 1;

               б)

               назначаване на ръководител на проекта за всеки проект за дейности на базата на по-широк подход, както е предвидено в член 6, параграф 1 (наричан(и) по-долу „ръководител(и) на проект(и)“);

               в)

               одобряване на план на проекта, работна програма и годишен отчет за всеки проект за дейности на базата на по-широк подход, както е предвидено в глава 3 (наричан(и) по-долу съответно „план(ове) на проект(и)“, „работна програма (работни програми)“ и „годишен отчет (годишни отчети)“);

               г)

               одобряване на структурата на екипа на проекта, както е предвидено в член 6, параграф 2 (наричан(и) по-долу „екип(и) на проект(и)“);

               д)

               ежегодно назначаване на осигурени от страните експерти в екипите на проектите, като част от нефинансовите вноски, предвидени в член 12, параграф 1, буква а), ii) (наричани по-долу „експерти“);

               е)

               в съответствие с член 25, решение относно участието на друга страна по Договора за създаване на Международната организация за енергия от термоядрен синтез ITER за съвместно изпълнение на проекта ITER (наричан по-долу „Договор за ITER“) в проект за дейности на базата на по-широк подход и последващо сключване на споразумения и договори с тази страна за такова участие; и

               ж)

               всякакви други функции, необходими за ръководене и осъществяване на надзор върху дейностите на базата на по-широк подход.

         Член 4
   Секретариат
   1.   Ръководният комитет създава секретариат, който следва да се установи в Япония. Персоналът на секретариата се назначава от ръководния комитет.
   2.   Секретариатът подпомага ръководния комитет. Функциите на секретариата се определят от ръководния комитет и включват:

               а)

               получаване и предаване на официалните съобщения от ръководния комитет;

               б)

               подготовка на заседанията на ръководния комитет;

               в)

               изготвяне на административни и други отчети за ръководния комитет; и

               г)

               предприемане на всякакви други дейности по решение на ръководния комитет.

         Член 5
   Комитет на проект
   1.   За всеки проект за дейностите на базата на по-широк подход страните създават комитет на проект (наричан по-долу „комитет на проект“).
   2.   Всяка страна назначава еднакъв брой членове във всеки комитет на проект.
   3.   Всеки комитет на проект се събира поне два пъти в годината. Освен ако комитетът на проекта не се договори за друго, той провежда заседанията си в Япония. Председателят на всеки комитет на проект се назначава от ръководния комитет и се избира сред членовете на комитета на проекта.
   4.   Всеки комитет на проект взема решения с консенсус.
   5.   Секретариатът на всеки комитет на проект се осигурява от съответния ръководител на проект, както е предвидено в член 6.
   6.   Функциите на всеки комитет на проект включват:

               а)

               даване на препоръки относно съответните проектопланове, работни проектопрограми и годишни проектоотчети по проекта, които следва да бъдат представени на ръководния комитет от съответния ръководител на проект съгласно глава 3;

               б)

               мониторинг и изготвяне на отчети за напредъка на съответния проект за дейности на базата на по-широк подход; и

               в)

               изпълнение на всякакви други задължения според указанията на ръководния комитет.

         Член 6
   Ръководител на проект и екип на проект
   1.   За всеки проект за дейности на базата на по-широк подход ръководният комитет назначава ръководител на проекта. Ръководителят на проекта отговаря за координирането на изпълнението на проекта, както е посочено в приложения I, II и III.
   2.   Всеки ръководител на проект бива подпомаган от съответния екип на проект при изпълнение на неговите задължения и функции. Всеки екип на проект включва експертите и други членове, например учени. Структурата на всеки екип на проект се одобрява от ръководния комитет по предложение на съответния ръководител на проект.
   3.   Функциите на всеки ръководител на проект включват:

               а)

               организиране, ръководене и осъществяване на надзор върху екипа на проекта при изпълнение на работната програма;

               б)

               изготвяне на план на проекта, работна програма и годишен отчет и представянето им на ръководния комитет за одобрение след консултация със съответния комитет на проект;

               в)

               отправяне на искане до изпълнителната агенция, посочена от правителството на Япония в съответствие с член 7, параграф 1 (наричана по-долу „Японската изпълнителна агенция“) за изплащане на сумите, изразходвани за издръжка на съответния екип на проект в съответствие с член 17;

               г)

               отчетност на приноса на всяка страна;

               д)

               осигуряване на секретариата на екипа на проекта; и

               е)

               отчитане пред комитета на проекта на напредъка на съответния проект за дейности на базата на по-широк подход.

         Член 7
   Изпълнителни агенции
   1.   Всяка страна посочва изпълнителна агенция, която да изпълнява нейните задължения за осъществяване на дейностите на базата на по-широк подход (наричана (наричани) по-долу „изпълнителна агенция (изпълнителни агенции)“), в частност за предоставяне на средствата за тяхното изпълнение. Ако изпълнителните агенции не са посочени дори и след влизането в сила на настоящия договор, страните следва незабавно да се консултират взаимно за начина на решаване на този въпрос.
   2.   Японската изпълнителна агенция е домакин на екипите на проектите и осигурява местата за работа, включително помещенията за офиси, стоките и продуктите, необходими за изпълнение на задачите от екипите на проектите в съответствие с условията, изложени в приложения I, II и III.
   3.   При условията на член 3, параграф 1 Японската изпълнителна агенция отговаря за управлението на договореното финансово участие в експлоатационните разходи и на финансовото участие в общите разходи на всеки екип на проект, за всеки проект за дейности на базата на по-широк подход, съгласно съответния план на проекта и работна програма. За целите на управлението на това финансово участие Японската изпълнителна агенция назначава отговорник за управлението на финансовото участие на страните. Неговите функции включват:

               а)

               приканване на страната (страните) или изпълнителната агенция (изпълнителните агенции) да направи(ят) финансови вноски в съответствие с плановете на проекта и работните програми; и

               б)

               водене на отделни отчети за финансовия принос във всеки проект за дейности на базата на по-широк подход и запазването им заедно с всички книги, архиви и други документи, отнасящи се за финансовия принос, за минимален период пет години след изтичане на срока или прекратяването на настоящия договор.

         4.   Японската изпълнителна агенция взема необходимите мерки за получаване на всички разрешения и лицензи, които са предвидени в действащите в Япония закони и подзаконови актове и са необходими за изпълнението на дейностите на базата на по-широк подход.
   ГЛАВА 3
   ДОКУМЕНТИ ПРИ ИЗПЪЛНЕНИЕ НА ДЕЙНОСТИТЕ НА БАЗАТА НА ПО-ШИРОК ПОДХОД И ФИНАНСОВА ПРОВЕРКА
   Член 8
   План на проект
   1.   След консултации със съответния комитет на проект, но не по-късно от 31 март всяка година всеки ръководител на проект представя за одобрение пред ръководния комитет план на проект за съответния проект за дейности на базата на по-широк подход.
   2.   Всеки план на проект обхваща целия период на съответния проект и се обновява редовно. Той:

               а)

               очертава цялостен план за дейностите, включително график и основни етапи на изпълнение на този проект с оглед на постигнатия напредък; и

               б)

               представя подробно приноса, който е реализиран до момента и предстои да бъде реализиран в бъдеще за изпълнение на този проект.

         Член 9
   Работна програма
   След консултации със съответния комитет на проект, но не по-късно от 31 октомври всяка година всеки ръководител на проект представя за одобрение пред ръководния комитет годишна работна програма на съответния проект за дейности на базата на по-широк подход за следващата година. Работната програма съдържа подробни данни за съответните планове на проекта и програмно описание на дейностите, които следва да бъдат предприети, включително целите, планирането, общите разходи и вноските, които следва да направи всяка страна.
   Член 10
   Годишен отчет
   1.   Не по-късно от 31 март всяка година всеки ръководител на проект представя за одобрение пред ръководния комитет годишен отчет, обхващащ всички дейности, проведени в изпълнение на съответния проект за дейности на базата на по-широк подход, включително кратко изложение на приноса на всяка страна и на плащанията, извършени от Японската изпълнителна агенция в съответствие с член 7, параграф 3 за този проект. След одобрение от ръководния комитет ръководителят на проекта изпраща на страните и на изпълнителните агенции годишния отчет и всички коментари, направени от ръководния комитет.
   2.   Японската изпълнителна агенция предоставя на всеки ръководител на проект данните, необходими за обобщаване на приноса на всяка от страните и на плащанията, направени от Японската изпълнителна агенция за този проект.
   3.   Плановете на проектите, работните програми и годишните отчети, предвидени в членове от 8 до 10, и всички други съществени документи за изпълнението на дейностите на базата на по-широк подход се изготвят на английски.
   Член 11
   Финансова проверка
   Всяка страна може да инициира финансова проверка на отделните отчети, водени от Японската изпълнителна агенция за целите на дейностите на базата на по-широк подход, във всеки момент по време на действието на настоящия договор и до пет години след изтичането на срока или прекратяването на настоящия договор, на основата на документи и на съответното място. Всички книги, архиви и други документи, съхранявани от изпълнителните агенции и от ръководителите на проекти във връзка с дейностите на базата на по-широк подход, следва да бъдат достъпни, ако това е необходимо и уместно, за целите на финансовата проверка.
   ГЛАВА 4
   СРЕДСТВА
   Член 12
   Общи принципи
   1.   Средствата за изпълнение на дейностите на базата на по-широк подход включват:

               а)

               нефинансови вноски в съответствие с техническите спецификации и при условията, посочени в Брюкселската съвместна декларация и допълненията към нея, включващи:

                           i)

                           специфични компоненти, оборудване, материали и други стоки и услуги; и

                           ii)

                           експертите, осигурени от страните за екипите по проекта, след тяхното назначаване от ръководния комитет и персонала, осигурен от страните за секретариата след назначаването му от ръководния комитет; и

               б)

               финансови вноски в съответствие с условията, посочени в Брюкселската съвместна декларация и допълненията към нея.

         2.   При условията на законите и подзаконовите актове на всяка страна документът „Разчети и разпределение на вноските на страните“, приложен към Брюкселската съвместна декларация, може да бъде актуализиран ежегодно по решение на ръководния комитет.
   Член 13
   Данъци
   1.   Всяка страна дава разрешение за освободен от мита внос и износ към и от нейната територия за стоки, които са необходими за изпълнението на настоящия договор, и осигурява освобождаването им от всякакви други данъци и такси, събирани от митническата администрация, и от забрани и ограничения за внос. Настоящият параграф се прилага независимо от това, коя е страната на произход на тези необходими стоки.
   2.   Експертите, осигурени от някоя от страните за екипите по проекта, след тяхното назначаване от ръководния комитет и персоналът, осигурен от някоя от страните за секретариата, след назначаването му от ръководния комитет като нефинансов принос в съответствие с член 12, параграф 1, буква a), ii), се освобождават от данъци върху заплатите, надниците и възнагражденията на територията на другата страна.
   Член 14
   Регламентиране на нефинансовите вноски
   1.   Всяка нефинансова вноска е предмет на схема на доставка (наричана по-долу „схема на доставка“), договорена между изпълнителните агенции със съгласието на съответния ръководител на проект.
   2.   Схемата на доставка осигурява подробно техническо описание на вноските, които следва да бъдат направени, включително техническите спецификации, графиците, основните етапи, оценки на риска, нещата, които се доставят, и критериите за тяхното приемане, и излага схемата, чрез която съответният ръководител на проект ще има възможност да упражнява техническите си правомощия по отношение на извършването на нефинансовите вноски. Схемата на доставка определя в частност:

               а)

               стойността, приписана на нефинансовата вноска;

               б)

               ролята и отговорностите на изпълнителните агенции и на ръководителя на проекта;

               в)

               процедурата за доставка;

               г)

               графика и условията за приемане при изпълнение на етапите и доставката;

               д)

               прилагането на мерки за осигуряване на качеството;

               е)

               процедурите за връзка и мониторинг между съответния ръководител на проект, изпълнителните агенции и субектите, участващи в доставката;

               ж)

               процедурите за справяне с промени в доставките, които могат да повлияят на разходите, графика и изпълнението; и

               з)

               приемането в окончателен вид на нещата, които се доставят, и евентуалното прехвърляне на правото на собственост.

         3.   Правото на собственост върху компонентите, които следва да бъдат предоставени като нефинансова вноска от изпълнителната агенция, посочена от Евратом в съответствие с член 7, параграф 1 (наричана по-долу „Европейска изпълнителна агенция“), се прехвърля на Японската изпълнителна агенция по време на приемането им от съответния ръководител на проект и Японската изпълнителна агенция на съответната работна площадка. Японската изпълнителна агенция отговаря за транспортирането на компонентите, предоставени като вноска от Европейската изпълнителна агенция, от пристанището, през което са внесени, до работната площадка.
   4.   За експертите или за персонала към секретариата схемата на доставка приема формата на схема за командироване. Сумите, предназначени за експертите или за персонала към секретариата, се посочват в документа „Разчети и разпределение на вноските на страните“, приложен към Брюкселската съвместна декларация, и при необходимост могат да бъдат актуализирани от ръководния комитет по всяко време.
   5.   Всяка страна отговаря за заплатите, застраховките и сумите, които се плащат на експертите и персонала към секретариата, осигурени от съответната страна, и заплаща, овен ако не е договорено друго, техните пътни и дневни разходи. Страната, която е домакин на екипите по проекта и/или секретариата, се грижи за подходящото настаняване на експертите и персонала към секретариата и на техните семейства. Страната, която е домакин на екипите по проекта и/или секретариата, също така взема необходимите мерки за улесняване на влизането в нейната територия на експертите и персонала към секретариата и на техните семейства и изисква от своята изпълнителна агенция да положи максимални усилия за осигуряване на необходимите средства за правни и преводачески услуги в случай на поява на съдебни искове срещу експертите и персонала към секретариата в резултат на изпълнение на техните задължения. По време на изпълнение на своите задължения в другата страна експертите и персоналът към секретариата спазват общите и специалните правила за работа и безопасност, които са в сила в приемащата организация или са договорени в схемата за командироване.
   Член 15
   Промяна на разпределените средства
   Ако непредвидени обстоятелства налагат това, всяка страна може да предложи промяна в разпределението на вноските в рамките на даден проект за дейности на базата на по-широк подход. При такова предложение съответният ръководител на проект, след консултации със съответния комитет на проекта, предлага на ръководния комитет променено разпределение на средствата, без да се променят общата стойност на проекта и общият баланс на вноските на страните за този проект.
   Член 16
   Финансови вноски
   Всички плащания, извършвани от Европейската изпълнителна агенция, са в EUR. Всички плащания, извършвани от Японската изпълнителна агенция, са в йени.
   Член 17
   Общи разходи на екипите на проектите
   Общите разходи на всеки екип на проект се заплащат от Японската изпълнителна агенция в съответствие с член 7, параграф 3. За тази цел Японската изпълнителна агенция предприема необходимите действия по искане на съответния ръководител на проект в рамките на границите, посочени по-горе, дадени в съответната работна програма.
   ГЛАВА 5
   ИНФОРМАЦИЯ И ИНТЕЛЕКТУАЛНА СОБСТВЕНОСТ
   Член 18
   Разпространяване, използване и защита на информацията
   1.   За целите на настоящата глава,

               а)

               „информация“ означава чертежи, проекти, изчисления, отчети и други документи, документирани данни или методи за научни изследвания и технически разработки, описания на изобретения и открития, независимо от това дали са защитими или не; и

               б)

               „поверителна служебна информация“ означава информация, съдържаща ноу-хау, търговски тайни или техническа, търговска или финансова информация, която:

                           i)

                           се пази в тайна от нейния притежател;

                           ii)

                           не е общоизвестна или на разположение от други източници;

                           iii)

                           не е предоставяна от нейния притежател на други страни без задължение за нейната поверителност; и

                           iv)

                           не е на разположение на получаващата страна без задължение за нейната поверителност.

         2.   При условията на разпоредбите на настоящата глава страните подкрепят възможно най-широкото разпространение на информацията, създадена при изпълнение на настоящия договор.
   3.   При условията на разпоредбите на настоящата глава цялата информация, събрана от членовете на екипа на проекта при изпълнение на възложените им задачи по настоящия договор, следва да е на разположение без ограничения на всяка от страните с цел използване в изследванията и разработките по термоядрен синтез като източник на енергия за мирни цели.
   4.   При условията на разпоредбите на настоящата глава всяка страна има право на неизключителен, неотменим и безвъзмезден лиценз във всички страни за превеждане, възпроизвеждане и публично разпространение на научни и технически статии в списания, доклади и книги, които са пряк резултат от изпълнението на настоящия договор. Във всички публично разпространявани копия на защитени с авторски права трудове, изготвени съгласно разпоредбите на настоящата глава, се посочват имената на авторите на публикацията, освен ако авторът изрично е отказал да бъде назован.
   5.   При условията на разпоредбите на настоящата глава цялата информация, събрана от персонала на изпълнителна агенция при изпълнение на възложените ѝ задачи по настоящия договор, следва да е на разположение без ограничения на екипите на проектите и на всяка от страните с цел използване в изследванията и разработките по термоядрен синтез като източник на енергия за мирни цели.
   6.   Всеки договор, предложен по инициатива на изпълнителна агенция или ръководител на проект с цел изпълнение на задача, която им е възложена съгласно настоящия договор, следва да съдържа разпоредби, които да дадат възможност на страните да изпълнят своите задължения съгласно настоящия договор.
   7.   При условията на нейните закони и подзаконови актове, на нейните задължения спрямо трети страни и на разпоредбите на настоящата глава всяка страна полага максимални усилия с цел предоставяне без ограничения на екипите на проектите и на изпълнителните агенции на всякаква информация, с която тя разполага и от която те се нуждаят за изпълнение на задачите, които са им възложени съгласно настоящия договор.
   8.   Ако поверителна служебна информация бъде предоставена при изпълнение на настоящия договор, тя следва да бъде надлежно обозначена като такава и да бъде предавана, спазвайки разпоредбите за поверителност. Получателят на такава информация я използва за изпълнение на настоящия договор и запазва нейната поверителност, доколкото това е предвидено в тези разпоредби.
   Член 19
   Интелектуална собственост
   1.   За целите на настоящия договор „интелектуална собственост“ има значението, формулирано в член 2 от Конвенцията за създаване на Световната организация за интелектуална собственост, подписана в Стокхолм на 14 юли 1967 г. В съответствие със своите закони и подзаконови актове всяка страна прави необходимото с цел другата страна да може да получи правата на интелектуална собственост, определени в съответствие с настоящата глава. Настоящата глава не променя или ограничава отреждането на права между коя да е от страните и нейните граждани. Това, дали правата във връзка с интелектуалната собственост се притежават от страната или от нейните граждани, се определя от тях самите в съответствие с техните действащи закони и подзаконови актове.
   2.   При създаване на защитим обект от членовете на екипите на проектите при изпълнение на настоящия договор съответният ръководител на екип информира незабавно ръководния комитет с препоръка за страните, в които трябва да се уреди защита на тази интелектуална собственост. Всяка страна, нейната изпълнителна агенция или членовете на екипите на проектите, осигурени от тази страна, обаче имат право да придобият всички права, правото на собственост и ползите от интелектуалната собственост на територията на тази страна. Ръководният комитет решава дали и как да търси защита за тази интелектуална собственост в трети страни. Във всички случаи на постигане на защита на интелектуална собственост от някоя от страните, от нейната изпълнителна агенция или от членове на екипите на проектите, осигурени от тази страна, страната прави необходимото с цел членовете на екипите на проектите да могат да използват свободно тази интелектуална собственост за изпълнение на задачите, възложени на екипите на проектите.
   3.   Ако интелектуална собственост бъде създадена от персонала на изпълнителна агенция при изпълнение на задача, която ѝ е възложена по настоящия договор, страната на тази изпълнителна агенция, изпълнителната агенция или нейният персонал имат право да придобият всички права, правото на собственост и ползите от интелектуалната собственост във всички държави, в съответствие с приложимите закони и подзаконови актове. Страната на тази изпълнителна агенция прави необходимото с цел членовете на екипите на проектите да могат да използват свободно тази интелектуална собственост за изпълнение на задачите, възложени на екипите на проектите, а другата страна да получи неотменим, неизключителен и безвъзмезден лиценз с право за подлиценз, за използване в изследванията и разработките по термоядрен синтез като източник на енергия за мирни цели.
   4.   Ако интелектуална собственост бъде създадена от персонал, осигурен от дадена изпълнителна агенция, по време на работата му в изпълнителната агенция на другата страна, при условията на съответните приложими закони:

               а)

               приемащата страна, нейната изпълнителна агенция или нейният персонал имат право да придобият всички права, правото на собственост и ползите от тази интелектуална собственост на своята собствена територия и в трети страни; и

               б)

               изпращащата страна, нейната изпълнителна агенция или нейният персонал имат право да придобият всички права, правото на собственост и ползите от тази интелектуална собственост на своята собствена територия.

         5.   Всяка страна взема всички необходими мерки, без това да навреди на правата на изобретателите или авторите съгласно приложимите закони и подзаконови актове, с цел да потърси съдействие от страна на тези изобретатели или автори, включително персонала на нейната изпълнителна агенция, от които се изисква да изпълняват настоящия договор. Всяка страна прави необходимото за плащане на възнагражденията и компенсациите на тези изобретатели или автори съгласно нейните закони и подзаконови актове.
   6.   Независимо от параграфи от 2 до 4, ако някоя от страните реши да не упражни правото си за осигуряване на защита на интелектуалната собственост в определена държава или регион, тя уведомява за това другата страна, след което другата страна може да се опита да осигури такава защита.
   Член 20
   Изтичане на срока или прекратяване
   Правата, които страните получават, и задълженията, които са им наложени по силата на настоящата глава, се запазват в съответствие с приложимите закони и подзаконови актове и след изтичането на срока или прекратяването на настоящия договор.
   ГЛАВА 6
   ЗАКЛЮЧИТЕЛНИ РАЗПОРЕДБИ
   Член 21
   Влизане в сила
   Настоящият договор влиза в сила от датата, на която страните разменят дипломатически ноти, информирайки се взаимно, че са изпълнени съответните вътрешни процедури, необходими за влизането му в сила.
   Член 22
   Срок на действие и прекратяване
   1.   Настоящият договор е в сила за период десет години и продължава да е в сила и след това, освен ако не бъде прекратен от някоя от страните в края на десетгодишния период или в произволен момент след това чрез 6-месечно писмено предизвестие до другата страна за нейните намерения за прекратяване на настоящия договор.
   2.   Настоящият договор може да бъде прекратен преди изтичането на неговия срок само:

               а)

               при взаимно съгласие и на двете страни;

               б)

               при прекратяване на договора за ITER; или

               в)

               ако някоя от страните престане да е страна по договора за ITER.

         3.   Изтичането на срока или прекратяването на настоящия договор не засяга валидността или срока на действие на всякакви постигнати съгласно него договорености и на всякакви особени права и задължения, произтичащи в съответствие с глава 5.
   Член 23
   Изменение
   Страните се консултират взаимно, по искане на някоя от тях, дали да изменят настоящия договор и могат да се договорят за такова изменение. Такова изменение влиза в сила от датата, на която страните разменят дипломатически ноти, информирайки се взаимно, че са изпълнени съответните вътрешни процедури, необходими за влизането му в сила.
   Член 24
   Разрешаване на спорове
   Всички въпроси или спорове между страните във връзка с тълкуването или изпълнението на настоящия договор се решават чрез консултации и преговори между тях.
   Член 25
   Участие на други страни по договора за ITER
   Ако някоя друга страна, различна от страните по Договора за ITER, изрази своето намерение да участва в проект за дейности на базата на по-широк подход, ръководителят на проекта, след консултации с комитета на проекта, представя на ръководния комитет предложение за условията за участие на тази страна в проекта. Ръководният комитет взема решение за участието на тази страна на базата на предложение от ръководителя на проекта, като в зависимост от съгласието на страните след проведени от тях вътрешни процедури може да сключи договори и спогодби с тази страна във връзка с участието ѝ.
   Член 26
   Прилагане по отношение на Евратом
   В съответствие с Договора за създаване на Евратом настоящият договор се прилага в териториите, за които се отнася посоченият договор. Съгласно посочения договор и други свързани с него споразумения той се прилага и за Конфедерация Швейцария, участващa в програмата на Евратом за термоядрен синтез като напълно асоцииранa странa.

      В УВЕРЕНИЕ НА КОЕТО долуподписаните, надлежно упълномощени съответно от Европейската общност за атомна енергия и от правителството на Япония, подписаха настоящия договор.
      Съставен в Токио на 5 февруари 2007 г. в два екземпляра на английски и японски език, като и двата текста са еднакво автентични.

            За Европейската общност за атомна енергия

         H. RICHARDSON

            За правителството на Япония

         T. ASO

   ПРИЛОЖЕНИЕ I
   IFMIF/EVEDA
   Член 1
   Цел
   1.   Страните, при условията на настоящия договор, както и на своите закони и подзаконови актове, провеждат дейностите за техническо одобрение и техническо проектиране (наричани по-долу „EVEDA“) с цел да изготвят подробен, цялостен и напълно интегриран технически проект за Международното съоръжение за облъчване на термоядрени материали (наричано по-долу „IFMIF“) и да осигурят всички данни, които са необходими за бъдещи решения относно изграждането, функционирането, експлоатацията и извеждането от експлоатация на IFMIF, и да потвърдят непрекъснатата и устойчива работа на всяка подсистема на IFMIF.
   2.   След това този проект и тези данни се представят в заключителния доклад, който следва да бъде приет от ръководния комитет по предложение на ръководителя на проекта след консултации с комитета на проекта и предоставен на всяка една от страните, за да се използва от нея като част от международна програма за сътрудничество или в нейна собствена вътрешна програма.
   Член 2
   Обхват
   1.   С оглед на целите, изложени в член 1 от настоящото приложение, се изпълняват следните задачи:

               а)

               създаване на техническия проект на IFMIF, включително:

                           i)

                           пълно описание на IFMIF, включително на неговите три подсистеми (ускорителите, съоръженията с мишените и изпитвателните съоръжения), сградите, включително камерите за изследване на високоактивни вещества след облъчване, спомагателните системи и системите за безопасност;

                           ii)

                           работни проекти на компонентите, подсистемите и сградите, като се обръща специално внимание на техните интерфейси и на интегрирането им;

                           iii)

                           график за планиране на различните етапи на доставка, изграждане, монтаж, изпитвания и въвеждане в експлоатация, заедно със съответния план за изискванията по отношение на човешките и финансовите ресурси; и

                           iv)

                           техническите спецификации на компонентите, даващи възможност за обявяване на търгове за доставка на изделията, необходими за започване на изграждането;

               б)

               формулиране на изискванията за мястото на IFMIF и извършване на необходимите анализи във връзка с безопасността и околната среда;

               в)

               предложение за програмата и съответните разчети за разходите, човешките ресурси и графиците за работа, експлоатация и извеждане от експлоатация на IFMIF; и

               г)

               одобрение на научно-изследователската работа и техническите разработки, необходими за изпълнение на дейностите, описани в букви от а) до в) включително:

                           i)

                           проектиране, изграждане и монтиране на прототипа на нискоенергийната част и първия високоенергиен участък на един от двата ускорителя, включително неговите радиочестотни захранващи устройства, генератори и допълнително оборудване към тях, и провеждане с тях на интегрални изпитвания за снопа частици;

                           ii)

                           проектиране, производство и изпитвания на мащабируеми модели за осигуряване на техническата осъществимост на съоръженията с мишените и изпитвателните съоръжения; и

                           iii)

                           изграждане на сградите, в които се разполагат прототипният ускорител и неговите спомагателни системи.

         2.   Изпълнението на задачите, изложени в параграф 1, се уточнява допълнително в плана на проекта и в работните програми.
   Член 3
   Работна площадка
   Работната площадка за IFMIF/EVEDA се разполага в Рокашо, префектура Аомори.
   Член 4
   Средства
   Страните предоставят средствата, необходими за изпълнение на IFMIF/EVEDA, както е посочено в Брюкселската съвместна декларация и допълненията към нея.
   Член5
   Срок на действие
   Срокът на действие на IFMIF/EVEDA е шест години и може да бъде удължен с решение на ръководния комитет.
   Член 6
   Право на собственост върху компонентите на ускорителя
   Независимо от член 14, параграф 3 от настоящия договор, Европейската изпълнителна агенция си запазва правото на собственост върху посочените в настоящия член компоненти на прототипния ускорител, които тя осигурява като нефинансова вноска, и поема отговорността за връщането на тези компоненти след демонтажа на прототипния ускорител:

               а)

               инжектор;

               б)

               радиочестотни захранващи устройства, генератори и допълнително оборудване към тях; и

               в)

               система за управление.

         ПРИЛОЖЕНИЕ II
   IFERC
   Член 1
   Цел
   Страните, при условията на настоящия договор, както и на своите закони и подзаконови актове провеждат дейности във връзка с научните изследвания и техническите разработки в IFERC с цел да дадат своя принос в проекта ITER и да спомогнат за възможното ранно реализиране на бъдещ демонстрационен енергетичен ядрен реактор (наричан по-долу „DEMO“).
   Член 2
   Обхват
   С оглед на целите, изложени в член 1 от настоящото приложение, се изпълняват следните задачи:

               а)

               дейности в Координационния център за научни изследвания и разработки за проектирането на DEMO с цел създаване на обща база за проекта на DEMO, включително:

                           i)

                           провеждане на семинари и други срещи;

                           ii)

                           предоставяне и обмен на научна и техническа информация;

                           iii)

                           дейности във връзка с идейния проект за DEMO; и

                           iv)

                           дейности във връзка с научните изследвания и техническите разработки по технологиите на DEMO;

               б)

               дейности на Центъра за числено моделиране, включително доставка и експлоатация на суперкомпютър за широкомащабно моделиране с цел анализиране на експериментални данни за плазмите при термоядрения синтез, изготвяне на сценарии за работата на съоръженията на ITER и участие в проектирането на DEMO; и

               в)

               дейности на Центъра на ITER за дистанционно провеждане на експерименти с цел улесняване на широкото участие на учени в експериментите с ITER, включително разработването на методи за дистанционно провеждане на експерименти по загряване на плазми в токамак, които следва да бъдат изпробвани в съществуващо оборудване, например усъвършенствания свръхпроводящ токамак, както е предвидено в член 1 от приложение III.

         Член 3
   Работна площадка
   Работна площадка за IFERC се разполага в Рокашо, префектура Аомори.
   Член 4
   Средства
   Страните предоставят средствата, необходими за изпълнение на дейностите във връзка с IFERC, както е посочено в Брюкселската съвместна декларация и допълненията към нея.
   Член 5
   Срок на действие
   Срокът на действие за дейностите във връзка с IFERC е десет години и може да бъде удължен с решение на ръководния комитет.
   Член 6
   Подробности относно доставката и възможното прехвърляне на правото на собственост върху системите на суперкомпютъра
   Независимо от член 14, параграф 3 от настоящия договор, подробностите относно доставката и възможното прехвърляне на правото на собственост върху системите на суперкомпютъра се определят от ръководния комитет в съответствие с плана на проекта.
   ПРИЛОЖЕНИЕ III
   ПРОГРАМА ЗА САТЕЛИТЕН ТОКАМАК
   Член 1
   Цел
   1.   Страните, при условията на настоящия договор, както и на своите закони и подзаконови актове провеждат програмата за сателитен токамак (наричана по-долу „Програма за сателитен токамак“). Тази програма включва:

               а)

               участие в реконструкцията на притежавания от Японската изпълнителна агенция експериментален токамак за превръщането му в усъвършенстван свръхпроводящ токамак (наричан по-долу „усъвършенстван свръхпроводящ токамак“); и

               б)

               участие в неговата експлоатация с цел подпомагане на експлоатацията на ITER и научните изследвания за DEMO чрез работа по основни физически въпроси във връзка с ITER и DEMO.

         2.   Изграждането и експлоатацията на усъвършенствания свръхпроводящ токамак се провеждат по Програмата за сателитен токамак и Японската национална програма. Възможностите за експлоатация на усъвършенствания свръхпроводящ токамак се използват поравно от националната програма и Програмата за сателитен токамак.
   Член 2
   Обхват
   1.   С оглед на целите, изложени в член 1 от настоящото приложение, се изпълняват следните задачи:

               а)

               фаза на изграждане: проектиране, производство на компоненти и системи и монтиране на усъвършенствания свръхпроводящ токамак; и

               б)

               фаза на експлоатация: планиране и изпълнение на експерименти по Програмата за сателитен токамак.

         2.   Изпълнението на задачите, изложени в параграф 1, се уточнява допълнително в плана на проекта и работните програми въз основа на следното:

               а)

               докладът за идейния проект, включващ функционалните изисквания за компонентите, които следва да бъдат доставени от страните за изпълнение на Програмата за сателитен токамак, се представя от Японската изпълнителна агенция и се разглежда и приема от страните;

               б)

               всяка изпълнителна агенция разработва работен проект за компонентите, които следва да бъдат доставени от нея като нефинансова вноска;

               в)

               Японската изпълнителна агенция отговаря за интегрирането на компонентите на усъвършенствания свръхпроводящ токамак и за общия монтаж и функциониране на оборудването; и

               г)

               Евратом има право да участва в експлоатацията на усъвършенствания свръхпроводящ токамак на равноправна основа.

         Член 3
   Работна площадка
   Работната площадка за Програмата за сателитен токамак се разполага в Нака, префектура Ибараки.
   Член 4
   Средства
   Страните предоставят средствата, необходими за изпълнение на Програмата за сателитен токамак, както е посочено в Брюкселската съвместна декларация и допълненията към нея.
   Член 5
   Срок на действие
   Срокът на действие на Програмата за сателитен токамак е десет години, включително три години за въвеждане в експлоатация и работа на съоръжението, и може да бъде удължен с решение на ръководния комитет.


title: Решение (ЕС, Евратом) 2017/1612 на Европейския парламент от 27 април 2017 година относно освобождаването от отговорност във връзка с изпълнението на бюджета на Изпълнителната агенция на Европейския научноизследователски съвет за финансовата 2015 година

text:
               29.9.2017

               BG

               Официален вестник на Европейския съюз

               L 252/107

         РЕШЕНИЕ (ЕС, Евратом) 2017/1612 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Изпълнителната агенция на Европейския научноизследователски съвет за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2015 година (1),

               —

               като взе предвид консолидираните годишни отчети на Европейския съюз за финансовата 2015 година (COM(2016) 475 — C8-0269/2016) (2),

               —

               като взе предвид окончателните годишни отчети на Изпълнителната агенция на Европейския научноизследователски съвет за финансовата 2015 година (3),

               —

               като взе предвид доклада на Комисията относно последващите действия, свързани с освобождаването от отговорност във връзка с изпълнението на бюджета за финансовата 2014 година (COM(2016)674), и работните документи на службите на Комисията, които го придружават (SWD(2016)338 и SWD(2016)339),

               —

               като взе предвид годишния доклад на Комисията до органа по освобождаване от отговорност относно вътрешните одити, извършени през 2015 г. (COM(2016)628), и работния документ на службите на Комисията, който го придружава (SWD(2016)322),

               —

               като взе предвид доклада на Сметната палата относно годишните отчети на Изпълнителната агенция на Европейския научноизследователски съвет за финансовата 2015 година, придружен от отговора на Агенцията (4),

               —

               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на изпълнителните агенции във връзка с изпълнението на бюджета за финансовата 2015 година (05874/2017 — C8-0038/2017),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение за изпълнение 2013/779/ЕС на Комисията от 17 декември 2013 г. за създаване на Изпълнителна агенция на Европейския научноизследователски съвет и за отмяна на Решение 2008/37/ЕО (9),

               —

               като взе предвид член 93 и приложение IV към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0150/2017),

               А.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на ЕС тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               освобождава от отговорност директора на Изпълнителната агенция на Европейския научноизследователски съвет във връзка с изпълнението на бюджета на Изпълнителната агенция за финансовата 2015 година;

               2.

               представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия и изпълнителни агенции, както и в своята резолюция от 27 април 2017 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2015 година (10);

               3.

               възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия, както и резолюцията, която е неразделна част от тези решения, на директора на Изпълнителната агенция на Европейския научноизследователски съвет, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ L 69, 13.3.2015 г.

      (2)  ОВ C 380, 14.10.2016 г., стр. 1.

      (3)  ОВ C 417, 11.11.2016 г., стр. 9.

      (4)  ОВ C 449, 1.12.2016 г., стр. 157.

      (5)  ОВ C 380, 14.10.2016 г., стр. 147.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 346, 20.12.2013 г., стр. 58.

      (10)  Приети текстове от тази дата, P8_TA(2017)0144 (вж. страница 66 от настоящия брой на Официален вестник).


title: Решение на Комисията от 28 октомври 2016 година за лицензиране като свободен софтуер (публичен лиценз на Европейския съюз) на SyRIO — система за докладване на инциденти при свързани с нефт и газ дейности в крайбрежни води

text:
               15.11.2016

               BG

               Официален вестник на Европейския съюз

               C 420/2

         РЕШЕНИЕ НА КОМИСИЯТА
   от 28 октомври 2016 година
   за лицензиране като свободен софтуер (публичен лиценз на Европейския съюз) на SyRIO — система за докладване на инциденти при свързани с нефт и газ дейности в крайбрежни води
   (2016/C 420/02)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   Като взе предвид решението на Комисията от 19 септември 2001 г. (PV1536), с което на генералните директори и началниците на службите се предоставя компетентност за вземане на решения относно необходимостта да подадат заявление за закрила на правата върху интелектуалната собственост, произтичащи от проведените под тяхна отговорност дейности или програми, да предоставят свързани с тях лицензи, да придобиват, прехвърлят или отстъпват права или да се отказват от тях, както и на генералните директори се предоставя компетентност за съответното административно изпълнение,
   като има предвид, че:

               (1)

               Генерална дирекция „Съвместен изследователски център“ разработи в рамките на административно споразумение с генерална дирекция „Енергетика“ (ГД „Енергетика“) софтуер, който да се използва от компетентните органи на държавите членки като част от тяхното съблюдаване на регулаторните функции съгласно Директива 2013/30/ЕС на Европейския парламент и на Съвета (1) (Директивата за безопасността в крайбрежни води).

               (2)

               Компетентните органи на държавите членки следва да използват софтуера, за да докладват на Европейската комисия информация за инциденти и произшествия, свързани с нефтени и газови инсталации в крайбрежни води, от значение за здравето, безопасността или опазването на околната среда. За тази цел, както и за подпомагане на събирането и анализа на информацията, компетентните органи следва да предоставят софтуера за ползване от операторите, осъществяващи свързани с нефт и газ дейности в крайбрежни води под тяхна юрисдикция, посредством интернет платформа за докладване.

               (3)

               Софтуерът функционира в съответствие с образците, предоставени от Регламент за изпълнение (ЕС) № 1112/2014 на Комисията (2).

               (4)

               Разширеното използване на софтуера би спомогнало за хармонизирането в световен мащаб на формата за докладване на произшествия и по този начин — за по-нататъшно повишаване на равнището на безопасност в отрасъла за добив на нефт и газ от морското дъно. Следователно софтуерът може да бъде предоставен на компетентните органи на трети държави, където има свързани с нефт и газ дейности в крайбрежни води в рамките на тяхната юрисдикция.

               (5)

               В качеството си на генерална дирекция, отговаряща за разработването и поддръжката на софтуера и същевременно компетентна за административното изпълнение на решения в областта на интелектуалната собственост, ГД „Енергетика“ счита, че лицензирането на софтуера като свободен е подходящо, полезно и уместно.

               (6)

               С предоставянето на софтуера при условията на публичния лиценз на Европейския съюз (3) (EUPL) би се улеснило разпространението му и насърчаването на неговото използване, а също така би се избегнало придобиването на изключителни права върху него,

         ПРИЕ НАСТОЯЩОТО РЕШЕНИЕ:
   Член 1
   За разпространението на софтуера може да се прилагат неизключителни условия по лиценз за свободен софтуер (EUPL) с цел да се позволи неговото използване, възпроизвеждане, развитие и по-нататъшно разпространение.
   Член 2
   Настоящото решение се прилага за всички бъдещи издания или нови версии на софтуера.

      Съставено в Брюксел на 28 октомври 2016 година.

            За Комисията

         Dominique RISTORI

            Генерален директор

      (1)  Директива 2013/30/ЕС на Европейския парламент и на Съвета от 12 юни 2013 г. относно безопасността на свързаните с нефт и газ дейности в крайбрежни води и за изменение на Директива 2004/35/ЕО (ОВ L 178, 28.6.2013 г., стр. 66).

      (2)  Регламент за изпълнение (ЕС) № 1112/2014 на Комисията от 13 октомври 2014 г. за определяне на общ формат за споделяне на информация за индикатори за големи опасности, което да се извършва от операторите и собствениците на нефтени и газови инсталации в крайбрежни води, както и на общ формат за публикуване от държавите членки на информацията за индикаторите за големи опасности (ОВ L 302, 22.10.2014 г., стр. 1).

      (3)  https://joinup.ec.europa.eu/community/eupl/og_page/european-union-public-licence-eupl-v11


title: Решение № H8 от 17 декември 2015 г. (актуализирано с някои незначителни технически разяснения от 9 март 2016 г.) относно правилата на работа и състава на Техническата комисия за обработка на информация към Административната комисия за координация на системите за социална сигурност

text:
               20.7.2016

               BG

               Официален вестник на Европейския съюз

               C 263/3

         РЕШЕНИЕ № H8
   от 17 декември 2015 г. (актуализирано с някои незначителни технически разяснения от 9 март 2016 г.)
   относно правилата на работа и състава на Техническата комисия за обработка на информация към Административната комисия за координация на системите за социална сигурност
   (2016/C 263/04)
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72 от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия поощрява и развива сътрудничеството между държавите членки чрез модернизиране на процедурите за обмен на информация, в частност чрез адаптиране на информационния поток между институциите за целите на обмена чрез електронни средства, отчитайки развитието на обработката на данни във всяка държава членка, приема общите структурни правила за услугите за електронна обработка на информация, в частност за сигурността и за употребата на стандарти, и определя условията за работата на общата част на тези услуги,
   като взе предвид член 73 от Регламент (ЕО) № 883/2004, съгласно който Административната комисия установява и определя правилата на работа и състава на Техническа комисия за обработка на информация, която изготвя доклади и мотивирани становища, преди вземането на решения от Административната комисия в съответствие с член 72, буква г),
   ПРИЕ НАСТОЯЩОТО РЕШЕНИЕ:
   Член 1
   1.   Административната комисия създава Техническата комисия за обработка на информация, както е предвидено в член 73, параграф 1 от Регламент (ЕО) № 883/2004, наричана за краткост „Техническата комисия“.
   2.   Техническата комисия се занимава с дейностите, установени в член 73, параграф 2 от Регламент (ЕО) № 883/2004.
   3.   Мандатът на Техническата комисия по отношение на конкретните задачи се определя от Административната комисия, която може да внася изменения в тях при необходимост.
   Член 2
   1.   Техническата комисия се състои от по двама членове от всяка държава членка, като един от тях се избира за постоянен член, а другият — за негов заместник.
   2.   Номинациите от всяка държава членка се предават на Секретариата на Административната комисия от представителя на правителството на държавата членка в Административната комисия.
   3.   Членовете могат да бъдат придружавани на заседанията на Техническата комисия от един или повече допълнителни експерти, ако естеството на обсъжданите въпроси го налага.
   4.   По правило всяка делегация може да бъде съставена от не повече от четири лица.
   5.   Представителят на Европейската комисия в Административната комисия или определено от него лице изпълнява консултативни функции в рамките на Техническата комисия.
   6.   Представителят на Европейската комисия, неговият заместник или друго лице, определено от Секретариата на Административната комисия, може да присъства на всички заседания на Техническата комисия и на нейните ad hoc работни групи. Представител(и) на съответните служби на Европейската комисия може също да присъства(т) на тези заседания, ако естеството на разглеждания въпрос го налага.
   7.   На всички заседания на Административната комисия и на нейните работни групи присъства член на Секретариата на Административната комисия.
   Член 3
   1.   На всеки шест месеца председателството на Техническата комисия се поема от постоянния член или от определено от него длъжностно лице от държавата, чийто представител в Административната комисия изпълнява длъжността на председател за същия период.
   2.   Ако председателят е възпрепятстван да присъства на заседание на Техническата комисия, функциите на председател се изпълняват от неговия заместник.
   3.   Председателят на Техническата комисия може да дава указания на Секретариата за предстоящите заседания и за изпълнението на дейностите, които са в обхвата на задачите на Техническата комисия.
   Член 4
   Техническата комисия се свиква с писмо, изпратено от Секретариата, в консултация с председателя на Техническата комисия, до членовете на комисията и до представителя на Европейската комисия най-малко 10 работни дни преди заседанието.
   Член 5
   При необходимост, Техническата комисия приема своите доклади и мотивирани становища въз основа на технически документи и изследвания. Тя може да изиска от националните администрации цялата информация, която смята за необходима за коректното изпълнение на своите задължения.
   Член 6
   1.   Техническата комисия може да учреди ad hoc работни групи, съставени от ограничен брой лица, които разглеждат конкретни въпроси и представят предложения на Техническата комисия.
   Техническата комисия описва чрез мандат в писмена форма задачите, които трябва да бъдат изпълнени от такива работни групи, и графикът за тяхното осъществяване.
   2.   Ad hoc работните групи са председателствани от лице, определено от председателя на Техническата комисия в консултация с представителя на Европейската комисия или, при липса на такъв, от експерт, представляващ държавата, чийто представител в Административната комисия изпълнява длъжността председател на посочената комисия.
   3.   Председателят на ad hoc работната група е поканен да присъства на заседанието на Техническата комисия, на което се обсъжда докладът на въпросната работна група.
   Член 7
   Определен за целта член на Секретариата на Административната комисия подготвя и организира заседанията на Техническата комисия.
   Член 8
   1.   Докладите и мотивираните становища се приемат с обикновено мнозинство от всички членове на Техническата комисия, като всяка държава членка разполага с един глас, който се изразява от постоянния член, а в негово отсъствие — от неговия заместник. В докладите или мотивираните становища на Техническата комисия трябва да се посочва дали те са приети единодушно или с мнозинство. Ако има малцинство, трябва да се посочат неговите заключения или резерви.
   2.   В случай че постоянен член на Техническата комисия изпълнява длъжността на председател, вместо него гласува заместникът му.
   3.   Всеки от присъстващите членове, който се въздържи от гласуване, бива поканен от председателя да изложи своите основания за това.
   4.   Когато мнозинството от присъстващите членове се въздържат, се приема, че поставеното за гласуване предложение не е взето под внимание.
   5.   Техническата комисия може да реши да приеме докладите и мотивираните становища с писмена процедура, ако това е било договорено на предходно заседание на Техническата комисия.
   За тази цел председателят предварително запознава членовете на Техническата комисия с текста, който предстои да бъде приет. На членовете се определя срок от най-малко 10 работни дни, в рамките на който те имат възможността да посочат дали отхвърлят предложения текст или се въздържат от гласуване. Ако в рамките на определения срок не бъде получен отговор, предложението се счита за прието.
   Председателят може също така да започне писмена процедура, в случай че на заседание на Техническата комисия по този въпрос не е постигнато предварително съгласие. В този случай за утвърдителен вот се счита само изложеното в писмена форма съгласие с предложения текст и се дава срок от най-малко 15 работни дни.
   При изтичането на определения срок председателят информира членовете за резултатите от гласуването. Решение, което е получило необходимия брой гласове „за“, се счита за прието на последния ден от определения за отговор срок.
   6.   Ако в хода на писмената процедура член на Техническата комисия предложи изменение на текста, председателят:

               а)

               започва наново писмената процедура, съобщавайки предложеното изменение на членовете в съответствие с процедурата, определена в параграф 5; или

               б)

               отменя писмената процедура, с цел да постави въпроса за обсъждане на следващото заседание,

         в зависимост от това, коя от двете процедури председателят счита за по-уместна в конкретния случай.
   7.   Ако преди изтичането на срока за отговор член на Техническата комисия поиска предложеният текст да бъде разгледан на заседание на Техническата комисия, писмената процедура се отменя.
   В резултат на това въпросът се разглежда на следващото заседание на Техническата комисия.
   Член 9
   1.   Временният дневен ред на всяко заседание на Техническата комисия се изготвя от Секретариата в консултация с председателя на Техническата комисия.
   Когато е необходимо, Секретариатът може, преди да предложи вписване на дадена точка в дневния ред, да поиска от съответните делегации да изложат становищата си по въпроса в писмен вид.
   По принцип временният дневен ред включва точки, за които е подадено искане от член на комисията или от представителя на Европейската комисия.
   2.   Временният дневен ред се изпраща най-малко 15 работни дни преди началото на всяко заседание до членовете на Техническата комисия и до лицата, посочени в член 2, параграф 6 по-горе. Преразгледана версия на дневния ред може да се изпраща не по-късно от 5 работни дни преди заседанието.
   Документите, отнасящи се до точките от дневния ред, по които се изисква решение или становище на съответното заседание, следва да се предоставят по принцип най-късно 10 работни дни преди заседанието. Това не се отнася за документи, даващи обща информация, които не е необходимо да бъдат одобрени; при изключителни обстоятелства, както и за други случаи, които Техническата комисия може да одобри съгласно член 14 по-долу.
   3.   В началото на всяко заседание Техническата комисия одобрява дневния ред на заседанието.
   За включването на всеки въпрос, различен от съдържащите се във временния дневен ред, се изисква единодушен вот на Техническата комисия.
   Член 10
   1.   Секретариатът на Административната комисия изготвя протоколите от заседанията на Техническата комисия. Протоколът се одобрява от Техническата комисия.
   2.   Версията на английски език на протокола ще бъде изпратена за преглед на делегациите най-късно 1 месец преди следващото заседание на Техническата комисия.
   Достъп до езиковите версии на протокола ще бъде осигурен в най-кратък срок, след като в текста на английски език бъдат отразени всички договорени промени.
   3.   Членовете, които не са получили екземпляр от протокола на собствения си език, могат да отложат даването на окончателното си одобрение до получаването на въпросния протокол.
   Член 11
   1.   Техническата комисия докладва писмено на Административната комисия за дейността и постигнатите резултати след всяко от своите заседания.
   2.   Председателят на Техническата комисия докладва за дейността на Техническата комисия в хода на заседанията на Административната комисия, ако това се изисква от председателя на Административната комисия.
   Член 12
   Всяко едно предложение за действие на Техническата комисия, което предполага разходи за сметка на Европейската комисия, подлежи на одобрение от страна на представителя на тази институция.
   Член 13
   Докладите, мотивираните становища, дневният ред и всички други документи в подкрепа на дейността на Техническата комисия ще се изготвят на английски език.
   Член 14
   Доколкото това е необходимо, Техническата комисия може да приеме с единодушно решение да уточни допълнително и по-подробно настоящия процедурен правилник.
   Член 15
   Настоящото решение се публикува в Официален вестник на Европейския съюз. То се прилага от датата на публикуването му.
   Член 16
   Настоящото решение заменя Решение № H2 от 12 юни 2009 г.

            Председател на Административната комисия

         Claude EWEN

      (1)  OВ L 166, 30.4.2004 г., стp. 1.


title: Решение (ЕС) 2015/1665 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2013 година

text:
               30.9.2015

               BG

               Официален вестник на Европейския съюз

               L 255/271

      РЕШЕНИЕ (ЕС) 2015/1665 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за мониторинг на наркотици и наркомании за финансовата 2013 година,

                  —

                  като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2013 година, придружен от отговорите на Центъра (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Центъра във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (5), и по-специално член 15 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0068/2015),

         1.

            Освобождава от отговорност директора на Европейския център за мониторинг на наркотици и наркомании във връзка с изпълнението на бюджета на Центъра за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 201.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 376, 27.12.2006 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение на Съвета от 27 юли 2009 година за назначаване на един член на управителния съвет на Европейската агенция по химикали

text:
               31.7.2009

               BG

               Официален вестник на Европейския съюз

               C 178/12

      РЕШЕНИЕ НА СЪВЕТА

   от 27 юли 2009 година
   за назначаване на един член на управителния съвет на Европейската агенция по химикали
   2009/C 178/09
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (1), и по-специално член 79 от него,
   като има предвид, че:

               (1)

               Член 79 от Регламент (ЕО) № 1907/2006 предвижда, че Съветът следва да назначи за членове на управителния съвет на Европейската агенция по химикали по един представител от всяка държава-членка.

               (2)

               С Решение от 7 юни 2007 г. (2), Съветът назначи 27 членове на управителния съвет на Европейската агенция по химикали.

               (3)

               Правителството на Франция информира Съвета за намерението си да замени френския представител в управителния съвет и представи кандидатура за нов представител, който следва да бъде назначен за периода до 31 май 2013 г.

         РЕШИ:
   Член 1
   Г-жа Catherine MIR, с френско гражданство, родена на 20 февруари 1955 г., се назначава за член на управителния съвет на Европейската агенция по химикалите на мястото на г-жа Odile GAUTHIER за периода от 1 август 2009 до 31 май 2013 г.
   Член 2
   Настоящото решение се публикува в Официален вестник на Европейския съюз.

      Съставено в Брюксел на 27 юли 2009 година.

            За Съвета

            Председател

         C. BILDT

      (1)  ОВ L 396, 30.12.2006 г., стр. 1.

      (2)  ОВ C 134, 16.6.2007 г., стр. 6.


title: 2012/17/ЕС: Решение на Съвета от 14 декември 2011 година за определяне на позицията, която да бъде взета от Европейския съюз в рамките на съответните органи на Световната търговска организация относно присъединяването на Руската федерация към СТО

text:
               10.1.2012

               BG

               Официален вестник на Европейския съюз

               L 6/6

         РЕШЕНИЕ НА СЪВЕТА
   от 14 декември 2011 година
   за определяне на позицията, която да бъде взета от Европейския съюз в рамките на съответните органи на Световната търговска организация относно присъединяването на Руската федерация към СТО
   (2012/17/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100, параграф 2 и член 207 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               През юни 1993 г. правителството на Руската федерация подаде заявление за присъединяване към Маракешкото споразумение за създаване на Световната търговска организация (СТО) в съответствие с член XII от посоченото споразумение.

               (2)

               На 16 юни 1993 г. бе създадена работна група по присъединяването на Руската федерация с цел постигането на съгласие относно условията за присъединяване, които са приемливи за Руската федерация и за всички членове на СТО.

               (3)

               От името на Съюза Комисията договори поемането от страна на Руската федерация на пълен набор от задължения относно отварянето на пазара и други задължения по отношение на нормативната уредба, които са в съответствие с исканията и целите на Съюза и съответстват на степента на развитие на Руската федерация.

               (4)

               Тези задължения понастоящем са включени в протокола за присъединяване на Руската федерация към СТО.

               (5)

               Присъединяването към СТО се очаква да допринесе в положителна и дълготрайна насока за процеса на икономическа реформа и устойчиво развитие на Руската федерация.

               (6)

               Поради това протоколът за присъединяване следва да бъде одобрен.

               (7)

               Член XII от Споразумението за създаване на СТО предвижда, че условията за присъединяване следва да бъдат договорени между присъединяващия се член и СТО и че Министерската конференция на СТО одобрява условията за присъединяване от страна на СТО. Член IV, алинея 2 от Споразумението за създаване на СТО предвижда, че в периодите между заседанията на Министерската конференция нейните функции се изпълняват от Общия съвет.

               (8)

               Следователно е необходимо да бъде определена позицията, която да бъде взета от Съюза относно присъединяването на Руската федерация към СТО в рамките на съответните органи на СТО, независимо дали това е Министерската конференция или Общият съвет,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на съответните органи на Световната търговска организация относно присъединяването на Руската федерация към СТО, е да се одобри присъединяването.
   Член 2
   Настоящото решение влиза в сила в деня на приемането му.

      Съставено в Женева на 14 декември 2011 година.

            За Съвета

            Председател

         M. NOGAJ


title: Решение на Комисията от 11 април 2013 година за създаване на експертна група относно мерките срещу незаконния трафик на огнестрелни оръжия с цел защита на вътрешната сигурност на ЕС ( „Експертна група за огнестрелните оръжия“ )

text:
               13.4.2013

               BG

               Официален вестник на Европейския съюз

               C 107/4

         РЕШЕНИЕ НА КОМИСИЯТА
   от 11 април 2013 година
   за създаване на експертна група относно мерките срещу незаконния трафик на огнестрелни оръжия с цел защита на вътрешната сигурност на ЕС („Експертна група за огнестрелните оръжия“)
   2013/C 107/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Политиките за вътрешна сигурност на Европейския съюз претърпяха промени през последните години. Разпоредбите на Договора от Лисабон относно вътрешната сигурност позволиха разработването на стратегия за вътрешна сигурност, основана на насърчаването на съгласувани действия за справяне с общите предизвикателства пред сигурността (1).

               (2)

               Стокхолмската програма — отворена и сигурна Европа в услуга и за защита на гражданите, посочва трафика на огнестрелни оръжия сред заплахите за вътрешната сигурност на ЕС (2).

               (3)

               С цел да се гарантира, че Комисията има възможност да разчита на експертните познания на специалисти по въпроси относно трафика на огнестрелни оръжия, промените в свързаните с това заплахи за сигурността и променящите се изисквания на компетентните органи, е необходимо да се създаде група от експерти в тази област, както и да се определят нейните задачи и структура.

               (4)

               Групата следва да помага за развитието и разпространението на насоки за най-добрите практики в областта на борбата срещу незаконния трафик на огнестрелни оръжия на оперативно ниво, както и за прегледа на ефективността на тези насоки.

               (5)

               Групата следва да се състои от експерти в областта на вътрешната сигурност, включително производители на огнестрелни оръжия, изследователи и всякакви други лица, които според Комисията притежават ценни експертни познания, които могат да подпомогнат Комисията при евентуалното изготвяне на законодателни предложения и инициативи в областта на политиката с цел подобряване на мерките срещу този незаконен трафик на огнестрелни оръжия за защита на вътрешната сигурност на ЕС.

               (6)

               Следва да бъдат определени правила относно разкриването на информация от страна на членовете на групата.

               (7)

               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3).

               (8)

               Целесъобразно е да се определи срок от пет години за прилагане на настоящото решение. Комисията ще прецени своевременно необходимостта от евентуално удължаване на посочения срок,

         РЕШИ:
   Член 1
   Предмет
   Създава се експертна група относно мерките срещу незаконния трафик на огнестрелни оръжия с цел защита на вътрешната сигурност на ЕС (наричана по-нататък „групата“).
   Член 2
   Задачи
   1.   Групата:

               a)

               представлява форум за диалог и обмен на опит относно съществуващи и бъдещи мерки за борба с незаконния трафик на огнестрелни оръжия и за обмен на опит и на най-добри практики по отношение на въпроси, свързани с незаконния трафик на огнестрелни оръжия, за да се помогне на Комисията при изготвянето на законодателни предложения и инициативи в областта на политиката с цел подобряване на мерките срещу този вид престъпление;

               б)

               обменя информация относно промените в технологиите, свързани с огнестрелните оръжия, и в законните изисквания на компетентните органи на държавите членки в областта на вътрешната сигурност, които са от значение за прилагането на законодателството на ЕС и съответните разпоредби на международните конвенции, свързани с незаконния трафик;

               в)

               наблюдава развитието на политиката по отношение на борбата с незаконния трафик на огнестрелни оръжия и установява трудностите, срещани на национално или трансгранично равнище от компетентните правоприлагащи органи във връзка с прилагането на законодателството на ЕС и съответните разпоредби на международните конвенции;

               г)

               набелязва най-добри практики по въпросите, свързани с борбата с трафика на огнестрелни оръжия.

         2.   Дейностите на групата не засягат тези на контактната група от национални експерти относно огнестрелните оръжия, създадена с Директива 91/477/ЕИО, изменена с Директива 2008/51/ЕО, която има изключителни правомощия да обсъжда въпросите, обхванати от тези директиви, свързани със законната търговия с огнестрелни оръжия за граждански цели.
   Член 3
   Консултации
   Комисията може да се консултира с групата по всякакви въпроси, свързани с трафика на огнестрелни оръжия, които имат отношение към предотвратяването, разследването, разкриването и съдебното преследване на тежки престъпления.
   Член 4
   Членство — назначаване
   1.   Членовете на експертната група трябва да бъдат:

               a)

               правоприлагащи органи на държавите-членки (до девет членове);

               б)

               експерти от университети, изследователски институти и неправителствени организации (до трима членове);

               в)

               сдружения на европейски производители на огнестрелни оръжия (до двама членове);

               г)

               Европейската полицейска служба (един член);

         2.   Органите на държавите-членки и Европейската полицейска служба, посочени в букви а) и г) от параграф 1, определят своите представители. Членовете, посочени в параграф 1, буква б), ще бъдат назначени в личното им качество от генералния директор на ГД „Вътрешни работи“ след открита покана за представяне на кандидатури за членство в експертната група. Членовете, посочени в параграф 1, буква в), ще бъдат назначени от генералния директор на ГД „Вътрешни работи“ след открита покана за представяне на кандидатури. Членовете на експертната група се назначават за пет години. Те изпълняват функциите си, докато не бъдат заменени, или до изтичане на мандата им. Мандатът им може да бъде подновяван.
   Относно членовете, посочени в букви б) и в) от параграф 1, може да се предвиди назначаването на еднакъв брой заместници на членовете, които следва да бъдат назначени. Заместник-членовете се назначават при същите условия като членовете; заместниците автоматично заместват членовете, които отсъстват или са възпрепятствани. Ако даден член и неговият заместник отсъстват или са възпрепятствани, членовете могат, със съгласието на председателя на групата, да номинират експерти, които да ги представляват на срещи.
   3.   Членовете, които вече не са способни да участват реално в обсъжданията на групата, които подадат оставка или които не отговарят на условията, посочени в член 339 от Договора, могат да бъдат заменени за остатъка от мандата им.
   4.   Членовете, назначени в лично качество, действат независимо от всякакво външно влияние и в обществения интерес.
   5.   Имената на членовете се публикуват в Регистъра на експертните групи към Комисията и други подобни органи (наричан по-долу „Регистърът“).
   6.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Дейност
   1.   Групата се председателства от представител на Комисията.
   2.   Със съгласието на службите на Комисията групата може да създава подгрупи, които да разглеждат конкретни въпроси въз основа на предоставен от групата мандат. Тези подгрупи се разпускат веднага след изпълнението на мандата си.
   Представителят на Комисията може да кани нечленуващи в групата експерти, включително представители на Европейската служба за външна дейност, които имат специална компетентност по въпрос от дневния ред, за участие ad hoc в работата на групата или на подгрупа.
   3.   Членовете на групата, техните представители и поканените експерти и наблюдатели спазват задълженията за професионална тайна, определени в Договорите и в правилата за тяхното прилагане, както и правилата за сигурност на Комисията относно защитата на класифицирана информация на ЕС съгласно приложението към Решение 2001/844/ЕО на Комисията (4). При неспазване на тези задължения Комисията може да предприеме съответните мерки.
   4.   Заседанията на групата и подгрупите се провеждат в помещения на Комисията. Секретариатът се осигурява от Комисията. На заседанията на групата и нейните подгрупи могат да присъстват и други длъжностни лица на Комисията, проявяващи интерес към разискванията.
   5.   Групата приема свой процедурен правилник въз основа на стандартния процедурен правилник, приет от Комисията.
   Председателят на групата информира Европейската служба за външна дейност (ЕСВД) относно работата на групата.
   6.   Комисията публикува всички съответни документи (като дневен ред, протоколи и представени от участниците материали) или в Регистъра на експертните групи към Комисията и други подобни органи, или чрез връзка от Регистъра към специализиран уебсайт, където може да бъде намерена информацията. Следва да се предвидят изключения от систематичното публикуване в случаите, при които оповестяването на документ би застрашило защитата на обществен или частен интерес, както е определено в член 4 от Регламент (ЕО) № 1049/2001.
   Член 6
   Разходи за участие в заседанията
   1.   Участниците в групата не получават възнаграждение за извършените от тях услуги.
   2.   Пътните и дневните разходи на участниците в дейностите на групата се възстановяват от Комисията в съответствие с действащите в Комисията разпоредби.
   3.   Тези разходи се възстановяват в рамките на наличните бюджетни кредити, разпределени по годишната процедура за разпределение на ресурсите.
   Член 7
   Срок на валидност
   Настоящото решение се прилага до 5 години след приемането си.

      Съставено в Брюксел на 11 април 2013 година.

            За Комисията

         Cecilia MALMSTRÖM

            Член на Комисията

      (1)  ОВ C 115, 9.5.2008 г.

      (2)  ОВ C 115, 4.5.2010 г.

      (3)  ОВ L 8, 12.1.2001 г., стр. 1.

      (4)  ОВ L 317, 3.12.2001 г., стр. 1.


title: Решение (ЕС) 2015/1683 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2013 година

text:
               30.9.2015

               BG

               Официален вестник на Европейския съюз

               L 255/328

      РЕШЕНИЕ (ЕС) 2015/1683 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската фондация за подобряване на условията на живот и труд за финансовата 2013 година,

                  —

                  като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2013 година, придружен от отговорите на Фондацията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Фондацията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (5), и по-специално член 16 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по заетост и социални въпроси (A8-0092/2015),

         1.

            Освобождава от отговорност директора на Европейската фондация за подобряване на условията на живот и труд във връзка с изпълнението на бюджета на Фондацията за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 275.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 139, 30.5.1975 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2012/581/ЕС: Решение на Европейския парламент от 10 май 2012 година относно приключването на сметките на Европейската агенция по морска безопасност за финансовата 2010 година

text:
               17.10.2012

               BG

               Официален вестник на Европейския съюз

               L 286/220

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейската агенция по морска безопасност за финансовата 2010 година
   (2012/581/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по морска безопасност за финансовата 2010 година,

               —

               като взе предвид доклада на Сметната палата относно годишните отчети на Европейската агенция по морска безопасност за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1406/2002 на Европейския парламент и на Съвета от 27 юни 2002 година за създаване на Европейска агенция за морска безопасност (3), и по-специално член 19 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0137/2012),

               1.

               Одобрява приключването на сметките на Европейската агенция по морска безопасност за финансовата 2010 година.

               2.

               Възлага на своя председател да предаде настоящото решение на изпълнителния директор на Европейската агенция по морска безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 52.

      (2)  ОВ L 248, 16.9.2002 г., стр. 1.

      (3)  ОВ L 208, 5.8.2002 г., стр. 1.

      (4)  ОВ L 357, 31.12.2002 г., стр. 72.